PATVIRTINTA

Viešosios įstaigos Centrinės projektų valdymo agentūros direktoriaus 2020 m. gegužės 6 d. įsakymu Nr. 2020/8- 147

CPVA 2020 – 2021 M. KORUPCIJOS PREVENCIJOS (SKAIDRUMO) PROGRAMA

1. BENDROSIOS NUOSTATOS
2. Skaidrumas yra viena iš viešosios įstaigos Centrinės projektų valdymo agentūros (toliau - CPVA) vertybių, nustatanti, kad veikiame atvirai ir sąžiningai, pasitikime vieni kitais. Visuotinai pripažįstama, kad atvirumas visais veiklos klausimais stiprina visuomenės pasitikėjimą CPVA, skatina CPVA atskaitingumą bei mažina korupcijos pasireiškimo riziką.
3. CPVA savo veikloje vadovaujasi teisėtumo, viešųjų interesų viršenybės prieš privačius, atvirumo, sąžiningumo, sprendimų objektyvumo, pagrįstumo bei paaiškinimo, atskaitingumo ir gero valdymo, profesionalumo ir visuomenės pasitikėjimo stiprinimo, nuoseklumo principais.
4. CPVA korupcijos prevencijos (skaidrumo) programa (toliau - Programa) parengta vadovaujantis:
	1. Lietuvos Respublikos (toliau - LR) nacionaline kovos su korupcija 2015-2025 metų programa;
	2. LR finansų ministerijos antikorupcine programa;
	3. LR korupcijos prevencijos įstatymu;
	4. LR viešųjų ir privačių interesų derinimo valstybinėje tarnyboje įstatymu;
	5. Teisės aktų projektų antikorupcinio vertinimo taisyklėmis;
	6. Valstybės ar savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Specialiųjų tyrimų tarnybos (toliau - STT) direktoriaus 2011 m. gegužės 13 d. įsakymu Nr. 2-170;
	7. Valstybės įstaigos korupcijos prevencijos programos rengimo rekomendacijomis, patvirtintomis STT direktoriaus 2014 m. balandžio 3 d. įsakymu Nr. 2-100.
5. Korupcijos rizikos ir jos veiksnių valdymo kryptis, korupcijos sąlygų mažinimo priemones nustato CPVA direktorius. Kokybės užtikrinimo skyriaus (toliau - KUS) vadovas, jam nesant KUS vyresnysis teisininkas yra CPVA direktoriaus įgalioti asmenys, kuriems pavesta vykdyti korupcijos prevenciją ir kontrolę CPVA. KUS vadovas/vyresnysis teisininkas užtikrina Lietuvos Respublikos teisės aktų, reglamentuojančių korupcijos prevenciją, vykdymą CPVA, vykdo korupcijos prevencijos priemones, pagal kompetenciją koordinuoja ir kontroliuoja šių priemonių įgyvendinimą.
6. CPVA veikia Veiklos analizės korupcijos pasireiškimo tikimybei nustatyti darbo grupė (Skaidrumo grupė). Skaidrumo grupė analizuoja galimas korupcijos priežastis ir sąlygas bei jas šalina, užtikrina Programos vykdymą.
7. Programoje vartojamos sąvokos suprantamos taip, kaip jos apibrėžtos LR korupcijos prevencijos įstatyme ir kituose teisės aktuose.
8. Programos nuostatos taikomos visiems CPVA darbuotojams.
9. CPVA netoleruoja bet kokių kyšininkavimo, prekybos poveikiu apraiškų, darbuotojų piktnaudžiavimo einamomis pareigomis, vidaus teisės aktais suteiktų įgaliojimų viršijimo, bet kokio savo šeimos narių, artimų asmenų, giminaičių bei kitų susijusių asmenų protegavimo.
10. CPVA vadovaujasi nulinės dovanų politikos principu, reiškiančiu, kad kiekvienas dovanos teikimo ir gavimo atvejis tinkamai įvertinamas, o visos nustatyta tvarka gaunamos dovanos apskaitomos.
11. CPVA darbuotojai privalo vengti aplinkybių ir situacijų, kuomet jų privatūs interesai gali sukelti darbuotojo ir CPVA interesų konfliktą. Visi CPVA darbuotojai galimus interesų konfliktus privalo deklaruoti teisės aktų nustatyta tvarka.
12. CPVA apie vykdomą korupcijos prevencijos veiklą viešai skelbia [www.cpva.lt.](http://www.cpva.lt/)
13. Skaidrumo programa yra svarbi organizacinės kultūros ir darbuotojų elgesio normų formavimo dalis, todėl visi CPVA darbuotojai skatinami pranešti apie bet kokius Programos pažeidimus arba įtariamus pažeidimus CPVA korupcijos prevencijos funkcijas vykdančiam darbuotojui pasitikėjimo telefonu (8 5) 2748730 , elektroniniu paštu skaidrumas@cpva.lt, ar palikti anoniminį pranešimą CPVA Bendrųjų reikalų skyriuje sukurtoje anoniminėje pranešimų dėžutėje.
14. Fiziniai ir juridiniai asmenys apie galimus pažeidimus arba galimai neteisėtus CPVA darbuotojų veiksmus, įskaitant apie galimus CPVA vykdomų viešųjų pirkimų pažeidimus lietuvių ir anglų kalbomis gali oficialiai pateikti pasirašytą skundą ar pranešimą CPVA, adresu Konarskio g. 13, Vilnius, atsiunčiant CPVA bendruoju elektroniniu paštu info@cpva.lt arba skaidrumas@cpva.lt ar skaidrumas@cpma.lt (atsakymas apie atliktus veiksmus ir priimtus sprendimus pareiškėjui teikiamas teisės aktų nustatyta tvarka ir terminais).
15. Fiziniai ir juridiniai asmenys gali anonimiškai pranešti apie galimus pažeidimus arba galimai neteisėtus CPVA darbuotojų veiksmus, įskaitant apie galimus CPVA vykdomų viešųjų pirkimų pažeidimus lietuvių ir anglų kalbomis CPVA pasitikėjimo telefonu (8 5) 2748730, elektroniniu paštu skaidrumas@cpva.lt ar skaidrumas@cpma.lt, palikti anoniminį pranešimą CPVA anoniminėje pranešimų dėžutėje, Konarskio g. 13, Vilnius ar CPVA svetainės – www.cpva.lt skiltyje „Korupcijos prevencija“ dalyje – Palikti atsiliepimą, kur nereikia nurodyti savo vardo, pavardės elektroninio pašto adreso (informacija apie atlikus veiksmus bei priimtus sprendimus dėl anoniminės informacijos nėra teikiama).
16. Visiems pranešantiems asmenims CPVA aiškiai ir nedviprasmiškai suteikia visiško konfidencialumo, duomenų apsaugos, neatskleidimo bei susidorojimo netaikymo garantiją.
17. Esant nusikalstamos veikos ar kitų teisės aktų pažeidimų požymiams, CPVA praneša kompetentingoms teisėsaugos ar kitoms institucijoms.

II. SITUACIJOS ANALIZĖ

1. Analizuojant CPVA veiklą korupcijos prevencijos kontekste, svarbu atsižvelgti į vykdomas CPVA veiklos sritis:
	1. Europos Sąjungos, įvairių tarptautinių institucijų, valstybės, kitomis lėšomis finansuojamų programų administravimas;
	2. tarptautinis vystomasis bendradarbiavimas;
	3. metodinė ir konsultacinė pagalba koncesijų suteikimo, valdžios ir privataus subjektų partnerystės projektų įgyvendinimo klausimais, Viešojo ir privataus sektorių partnerystės kompetencijų centro, Metodinės pagalbos centro funkcijų vykdymas, įskaitant 2014-2020 metų Europos Sąjungos struktūrinių fondų investicijų veiksmų programą.
2. Atsižvelgiant į CPVA veiklą išskirtina korupcijos pasireiškimo rizika šiose srityse:
	1. programų administravimo procesų veiklose:
		1. dalyvavimas kuriant ir tobulinant valdymo ir kontrolės sistemą;
		2. projektų vertinimas;
		3. projektų sutarčių sudarymas ir jų įgyvendinimo priežiūra;
		4. viešųjų pirkimų priežiūra;
		5. projektų patikrų vietoje atlikimas;
		6. projektų išlaidų tinkamumo vertinimas;
		7. projektų įgyvendinimo tęstinumo (ex post) kontrolė;
		8. su projektų įgyvendinimu susijusių pažeidimų valdymas;
		9. su projektų įgyvendinimu susijusių dokumentų valdymas;
		10. su projektų įgyvendinimu susijusios valstybės ar tarnybos paslaptį sudarančios informacijos valdymas;
	2. tarptautinio vystomojo bendradarbiavimo veikla;
	3. Viešojo ir privataus sektorių partnerystės kompetencijų centro, Metodinės pagalbos centro veikla;
	4. CPVA veiklos palaikymo sritys:
		1. turto ir lėšų jam išlaikyti naudojimo priežiūra ir kontrolė;
		2. personalo formavimas, valdymas ir administravimas;
		3. viešųjų pirkimų organizavimas;
		4. teisės aktų rengimas ir derinimas pagal kompetenciją;
		5. atstovavimas teismuose ir kitose ginčų nagrinėjimo institucijose;
3. Kasmetinis korupcijos rizikos nustatymas ir analizė atliekami atsižvelgiant į vieną ar kelis tuo metu skaidrumo prasme aktualius procesus, o ne į visą iš esmės CPVA veiklą. Tokiu būdu būtų kontroliuojami rizikingi veiksniai, galintys turėti įtakos CPVA veiklai, susijusiai su jos įvaizdžiu bei pasitikėjimu ja, o pagal gaunamus rezultatus būtų didinamas CPVA veiklos skaidrumas.
4. PROGRAMOS TIKSLAS, UŽDAVINIAI IR SIEKIAMI REZULTATAI
5. Programos tikslas - užtikrinti CPVA veiklos skaidrumą ir vykdyti nuolatinę korupcijos prevenciją CPVA veiklos srityse.
6. Programos uždaviniai:
	1. didinti CPVA veiklos viešumą, priimamų sprendimų aiškumą;
	2. padėti atskleisti ir sumažinti korupcijos priežastis, galinčias sudaryti sąlygas neskaidriai CPVA darbuotojų veiklai;
	3. užtikrinti korupcijos prevencijos reikalavimų įgyvendinimą.
7. Įgyvendinant Programą, siekiama šių rezultatų:
	1. padidėjęs suinteresuotų šalių pasitikėjimas CPVA vykdoma veikla;
	2. padidėjęs CPVA darbuotojų nepakantumas korupcijai, sumažinta korupcijos pasireiškimo tikimybė;
	3. vykdomi nustatyti korupcijos prevencijos reikalavimai.
8. Siekiant tinkamo Programos įgyvendinimo CPVA, parengiamas programos įgyvendinimo priemonių planas (toliau - Planas), atliekama nuolatinė Plano įgyvendinimo priežiūra.
9. PROGRAMOS ĮGYVENDINIMAS, STEBĖSENA IR ATNAUJINIMAS
10. Programos įgyvendinimą koordinuoja, stebėseną ir kontrolę vykdo KUS vadovas, jam nesant KUS vyresnysis teisininkas.
11. Programai įgyvendinti CPVA direktoriaus įsakymu tvirtinamas Planas, kuriame nustatomos korupcijos prevencijos vykdymo priemonės, atsakingi padaliniai, priemonių vykdymo terminai, laukiami rezultatai.
12. Plane numatomos korupcijos prevencijos priemonės, kuriomis siekiama stiprinti korupcijos prevenciją, pašalinti veiklos trūkumus, dėl kurių gali atsirasti sąlygų korupcijai pasireikšti.
13. Už Plane nurodytų korupcijos prevencijos priemonių įgyvendinimą atsakingi Plane nustatyti priemonių vykdytojai. Jei priemonės vykdytoju nurodomas atitinkamas skyrius - atsakingu už priemonės įgyvendinimą asmeniu laikomas skyriaus vadovas.
14. Plane numatyti priemonių vykdytojai ne vėliau kaip per 5 darbo dienas elektroniniu paštu teikia KUS vadovui/vyresniajam teisininkui informaciją apie jiems priskirtų korupcijos prevencijos priemonių įgyvendinimą.
15. KUS vadovas/vyresnysis teisininkas iki kiekvienų metų vasario 1 d. parengia Plano įgyvendinimo metinę ataskaitą už praėjusius kalendorinius metus ir teikia CPVA direktoriui.
16. Programos nuostatos peržiūrimos ir Plane numatytos priemonės atnaujinamos (jeigu reikia) kas 2 metai. Atsižvelgiant į Programos įgyvendinimo ataskaitų ir (arba) atliktų tyrimų rezultatus, įvykus esminiams CPVA struktūriniams ar organizaciniams pokyčiams, teisės aktų nustatyta tvarka atlikus rizikos analizę ar kitais atvejais, Programa ir Planas gali būti peržiūrimi ir keičiami anksčiau.
17. BAIGIAMOSIOS NUOSTATOS
18. Patvirtinta Programa, Planas ir Plano įgyvendinimo metinės ataskaitos skelbiamos [www.cpva.lt.](http://www.cpva.lt/)
19. Už netinkamą Programos, Plane nurodytų korupcijos prevencijos priemonių įgyvendinimą, informacijos teikimą asmenims, kontroliuojantiems, kaip vykdomas Planas, gali būti pradėta darbo pareigų pažeidimo procedūra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CPVA 2020 - 2021 m. korupcijos prevencijos (skaidrumo) programos priedas

CPVA KORUPCIJOS PREVENCIJOS (SKAIDRUMO) PROGRAMOS
ĮGYVENDINIMO PRIEMONIŲ PLANAS 2020 – 2021 METAMS

|  |  |  |  |  |
| --- | --- | --- | --- | --- |
| Eil.Nr. | Priemonė | Atsakingas | Įvykdymolaikas | Laukiami rezultatai |
| 1. UŽDAVINYS - CPVA vadovų ir darbuotojų antikorupcinio sąmoningumo didinimas  |
| 1. | Vykdyti naujų, dirbančių mažiau nei metus, CPVA darbuotojų mokymus. | Kokybės užtikrinimoskyrius,Personaloskyrius | Vieną kartą per ketvirtį | Laiku ir aiškiai CPVAdarbuotojams pateikta aktualiinformacija, sumažintakorupcijos pasireiškimotikimybė. |
| 2. | Didinti skaidrumo grupės narių žinias ir gebėjimus, susijusius su korupcijos prevencija. | Kokybėsužtikrinimoskyrius | nuolat | Sudarytos galimybėsdarbuotojams tobulėtiantikorupcinėje srityje,sumažinta korupcijospasireiškimo tikimybė. |
| 3. | Atnaujinti CPVA Etikos kodeksą, patvirtintą CPVA direktoriaus įsakymu Nr.  | Personalo skyrius |  2020-12-01 | Reglamentuotos konkrečios elgesio normos, kurių pagal Elgesio kodeksą turi laikytisCPVA darbuotojai, pateikiamos įvairios situacijos ir pavyzdinio elgesio modeliai. |
| 4. | Atlikti darbuotojų apklausą, siekiant nustatyti korupcijos toleravimo lygį. | Skaidrumogrupė | 2020-12-012021-12-01 | Gauta nuomonė apie galimas korupcijos apraiškas, nustatytos CPVA veiklos sritys, kuriose korupcijos tikimybė didžiausia. |
| 5. | Atlikti pareiškėjų ir projektų vykdytojų apklausą siekiant nustatyti CPVA vertinimą skaidrumo požiūriu. | Skaidrumogrupė | 2021-01-31 | Gauta nuomonė apie CPVA veiklos skaidrumą, nustatytos CPVA veiklos sritys, kuriose korupcijos tikimybė didžiausia. |
| 6. | Atlikti CPVA darbuotojų žinių lygio patikrinimus  | Personalo skyriusSkaidrumo grupė | 2020-12-012021-12-01 | Patikrinti kaip CPVA darbuotojai įtvirtina įgytas žinias korupcijos prevencijos srityje, atliekant žinių patikrinimo testus (anoniminiai testai). |

|  |  |  |  |  |
| --- | --- | --- | --- | --- |
| 7. | Parengti CPVA darbuotojams informacijos atmintines  apie CPVA taikomas korupcijos prevencijos priemones. | Skaidrumo grupė Komunikacijos skyrius | 2021-12-31 | CPVA darbuotojų žinių korupcijos prevencijos srityje gilinimas. ti apie CPVA |
| 2. UŽDAVINYS - užtikrinti korupcijos prevencijos reikalavimų įgyvendinimą ir CPVA veiklos viešumo didinimą. |
| 1. | Korupcijos prevencijos (skaidrumo) programos ir antikorupcinių priemonių plano parengimas 2022 – 2023 m., įgyvendinimo priežiūra. | Skaidrumogrupė | 2021-12-31 | CPVA darbuotojų beivisuomenės informavimas apie CPVA taikomą korupcijos prevencijos politiką beiįgyvendinamas priemones. |
| 2. | CPVA sudaryti sąlygas viešajame pirkime dalyvavusiems subjektams patogiu būdu anonimiškai pateikti informaciją dėl galimai neskaidriai vykdomų viešųjų pirkimų.Informacija teikiama skaidrumas@cpva.lt, skaidrumas@cpma.lt, CPVA anoniminėje pranešimų dėžutėje, adresu Konarskio g. 13, Vilnius, ar CPVA svetainės – www.cpva.lt skiltyje „Korupcijos prevencija“ dalyje – Palikti atsiliepimą, CPVA pasitikėjimo telefonu (8 5) 2748730. | SkaidrumoGrupėKokybės užtikrinimo skyrius | nuolat | Viešajame pirkime dalyvavę subjektai anonimiškai išsako savo nuomonę ir pastabas dėl vykusių viešųjų pirkimų ir pagal jų pateiktą informaciją, nustačius, kad viešieji pirkimai vyko neskaidriai, imamasi atitinkamų veiksmų. |
| 3. | Informacijos apie pažeidimus CPVA teikimo tvarkos aprašo parengimas. | Kokybėsužtikrinimoskyrius | 2020-12-31 | Nustatyti informacijos apie CPVA galimai rengiamus, padarytus ar daromus pažeidimus teikimo, informacijos apie pažeidimus priėmimo CPVA veikiančiu vidiniu informacijos kanalu, el. paštu ir kitais teikimo būdais, jos vertinimo ir sprendimų priėmimo tvarką. |
| 4. | Kreipimasis į STT dėl informacijos apie asmenį pateikimo ir gautos informacijos įvertinimas priešskiriant asmenis į padalinių vadovų, pavaduotojų pareigas. | Personalo skyrius, CPVA direktorius | nuolat | Sumažinta korupcijos rizika, užtikrinamas asmenųtinkamumas einamomspareigoms. |
| 5. | Pranešimų apie galimus pažeidimus arba galimai neteisėtus CPVA darbuotojų veiksmus pateiktų, pasitikėjimo telefonu, (8 5) 2748730 elektroniniu paštu skaidrumas@cpva.lt, skaidrumas@cpma.lt elektronine pasitikėjimo anketa, įvertinimas. | Skaidrumo grupės vadovas | nuolat | Gauta nuomonė apie galimas korupcijos apraiškas, įvertinta korupcijos pasireiškimotikimybė, priimti sprendimai dėl poveikio priemoniųtaikymo. |
| 6. | CPVA nulinės dovanų politikos įgyvendinimo priežiūra. | Kokybėsužtikrinimoskyrius | nuolat | Sumažinta korupcijospasireiškimo rizika tiesioginių kontaktų su suinteresuotais asmenimis metu. |
| 7. | CPVA vadovybės susitikimų,kuriuose dalyvauja ir privačių interesų turintys asmenys skelbimas [www.cpva.lt](http://www.cpva.lt) | Komunikacijosskyrius | nuolat | Užtikrintas išankstiniųsusitikimų proceso skaidrumas, objektyvumas ir veiksmųnešališkumas. |
| 8. | Informacijos viešinimas [www.cpva.lt](http://www.cpva.lt/) | Komunikacijosskyrius,Skaidrumogrupė | nuolat | Visuomenės informavimas apie vykdomą CPVA korupcijos prevencijos politiką irpriemones. |
| apie CPVA korupcijos prevencijos veiklą. |